CELEX: 32018D0713
Language: hu
Date: 2018-05-14 00:00:00
Title: A Tanács (KKPB) 2018/713 végrehajtási határozata (2018. május 14.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

15.5.2018   
            
            
               HU
            
            
               Az Európai Unió Hivatalos Lapja
            
            
               L 119/39
            
         A TANÁCS (KKPB) 2018/713 VÉGREHAJTÁSI HATÁROZATA
   (2018. május 14.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2015. július 31-én elfogadta a (KKBP) 2015/1333 határozatot.
            
         
               (2)
            
            
               Az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága 2018. április 18-án és április 29-én frissítette a korlátozó intézkedések hatálya alá tartozó hajók jegyzékét.
            
         
               (3)
            
            
               A (KKBP) 2015/1333 határozat V. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2015/1333 határozat V. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. május 14-én.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  HL L 206., 2015.8.1., 34. o.
   
   
      MELLÉKLET
      A (KKBP) 2015/1333 tanácsi határozat V. mellékletének B. szakaszában (Szervezetek) a (Nadine hajóra vonatkozó) 1. bejegyzés és a (Lynn S hajóra vonatkozó) 2. bejegyzés törlésre kerül.